अगर फुले-आंबेडकरवादी विचारधारा का विश्वविद्यालय कैंपस में प्रसार करने के प्रति एएसए की प्रतिबद्धता और एनएसयूआई व एबीवीपी का पिछलग्गू न बनने की उसकी दृढ नीति के चलते ही अगस्त 2015 से घटनाओं का वह दौर शुरू हुआ, जिसके दौरान रोहित को अपनी जान लेने पर मजबूर होना पड़ा, पुलिस ने 22 मार्च 2016 को कैंपस में ज्यादतियां कीं और विद्यार्थियों को गिरफ्तार किया, तो ये परिणाम फुले-आंबेडकरवादियों के इरादों को और मज़बूत करेंगें। इन परिणामों से यह साफ़ है कि एचसीयू, जो लम्बे समय से ब्राह्मणवादियों – चाहे वे “प्रगतिशील धर्मनिरपेक्ष” हों या “दकियानूसी”- का गढ़ रहा है, में फुले- आंबेडकरवाद ने अपनी जगह बना ली है।